5 บจ. เข้าข่ายถูกเพิกถอน หลังไม่ส่งงบการเงินเกิน 180 วัน
ตลท.ประกาศเพิ่มเหตุเพิกถอนหลักทรัพย์ AI-AIE-CHUO-LVT-TUCC หลังไม่ส่งงบการเงินไตรมาส 2/59 ล่าช้าเกิน 180 วัน
21 ก.พ. 2560

ตลท.ประกาศเพิ่มเหตุเพิกถอนหลักทรัพย์ AI-AIE-CHUO-LVT-TUCC หลังไม่ส่งงบการเงินไตรมาส 2/59 ล่าช้าเกิน 180 วัน 
ตลาดหลักทรัพย์แห่งประเทศไทย (ตลท.) ประกาศเพิ่มเหตุเพิกถอนหลักทรัพย์ของบริษัท เอเชียน อินซูเลเตอร์ จำกัด (มหาชน) หรือ AI,บริษัท เอไอ เอนเนอร์จี จำกัด (มหาชน) หรือ AIE,บริษัท ชูโอ เซ็นโก (ประเทศไทย) จำกัด (มหาชน) หรือ CHUO,บริษัท แอล.วี.เทคโนโลยี จำกัด (มหาชน) หรือ LVT และบริษัท ไทยยูนีคคอยล์เซ็นเตอร์ จำกัด (มหาชน) หรือ TUCC
ทั้งนี้เนื่องจากบริษัทจดทะเบียนดังกล่าวยังไม่นำส่งงบการเงินไตรมาสที่ 2 สิ้นสุดวันที่ 30 มิถุนายน 2559 ซึ่งล่าช้าเกินกว่า 180 วัน จึงเป็นเหตุให้เข้าข่ายอาจถูกเพิกถอนจากการเป็นหลักทรัพย์จดทะเบียนเพิ่มเติมตามข้อบังคับตลาดหลักทรัพย์แห่งประเทศไทย เรื่อง การเพิกถอนหลักทรัพย์จดทะเบียน พ.ศ. 2542 ข้อ 9(3) และข้อ 9(5) และนโยบายการประกาศเข้าเกณฑ์อาจถูกเพิกถอนกรณีบริษัทจดทะเบียนนำส่งงบการเงินล่าช้าเกินกว่าที่กำหนด
อนึ่ง AI AIE CHUO LVT และ TUCC มีหน้าที่ดำเนินการแก้ไขเหตุแห่งการเพิกถอนตามแนวทางที่ตลาดหลักทรัพย์ฯกำหนดเพื่อให้มีคุณสมบัติครบถ้วนในการเป็นบริษัทจดทะเบียน